་པ་གསུམ་གྱི་ཡེ་ཤེས་རྒྱུད་ལ་སྐྱེས་པར་བསམས་ལ་ཅུང་ཟད་མཉམ་པར་གཞག་གོ །དེ་ནས་བྱང་སེམས་ལྷག་མ་དེ་དུང་ཆོས་སུ་དྲི་བཟང་གི་ཆུ་དང་བསྲེས་ནས་ཡི་གེ་གསུམ་གྱིས་བསྔགས་ཏེ། སངས་རྒྱས་ཐམས་ཅད་
ཀྱིས་དབང་བསྐུར་བར་བསམས་ལ། བཀྲ་ཤིས་ཀྱི་ཚིགས་བཅད་སྔོན་དུ་འགྲོ་བས། སྤྱི་བོ་ནས་བླུག་ཅིང་འཐུང་དུ་བཅུག་ལ་དབང་བསྐུར་ཏེ། པདྨའི་དབུས་ནས་རིན་ཆེན་འབར་བ་རབ་བྱུང་སྟེ། །རྒྱལ་བ་རྣམས་ཀྱིས་དབུ་ནི་ཤིན་ཏུ་བསྐམས་པ་ལ། །
རྣམ་དག་རྡོ་རྗེ་ལས་ནི་བྱུང་བ་ཡེ་ཤེས་ཆུ། །དྲི་མེད་ཆར་གྱིས་སྤྱི་བོར་དབང་ནི་བསྐུར་གྱུར་ཅིག །ཅེས་པས་སོ། །དེ་ནས་སློབ་མ་རྣམ་སྣང་གི་ང་རྒྱལ་ལས་འཕོས་ནས་འོད་དཔག་མེད་ཀྱིི་རང་བཞིན་དུ་མོས་ཏེ། འབྲུ་གསུམ་གྱིས་བསྲུང་ཞིང་མིག་རས་
བསལ་ལ། དེ་ལྟར་ན་དཀྱིལ་འཁོར་བཞི་ལས་ལུས་དཀྱིལ་དང་འབྲེལ་བའི་བྷ་གའི་དཀྱིལ་འཁོར་དུ་གསང་བའི་དབང་བསྐུར་བ་ཐོབ། ངག་གི་དྲི་མ་འཁྲུད། ལམ་རྡོ་རྗེའི་བཟླས་པ་དང་། སེམས་དབེན་བསྒོམ་པ་ལ་དབང་། གསུང་རྡོ་རྗེ་མངོན་དུ་
518

এআ །འགྱུར་བའི་སྐལ་བ་ཅན་དུ་བྱས་སོ། །ཞེས་རྟོགས་པ་བསྐྱེད་དེ་གསང་བའི་དབང་ངོ་། །དེ་ནས་ཤེས་རབ་ཡེ་ཤེས་ཀྱི་དབང་གི་དོན་དུ། རིག་མ་དང་མཎྜལ་ཕུལ་ལ། ཐལ་མོ་སྦྱར་ནས། མཆོག་སྦྱིན་རྡོ་རྗེ་མཆོག་ཁྱོད་
འདུད༑ །ཡང་དག་མཐར་གྱུར་ཁྱོད་ལ་འདུད། །སྟོང་ཉིད་ལས་བྱུང་ཁྱོད་ལ་འདུད། །སངས་རྒྱས་བྱང་ཆུབ་ཁྱོད་ལ་འདུད། །སངས་རྒྱས་ཀུན་གྱི་ཡེ་ཤེས་ཆེ། །ཐམས་ཅད་སྟོང་པ་བླ་ན་མེད། །མངོན་པར་བྱང་ཆུབ་མཐོང་བས་ན། །སློབ་དཔོན་ཆེན་
པོ་བདག་ལ་སྩོལ། །ལས་དང་སྐྱེ་ལས་རྣམ་གྲོལ་བའི། །ཚེ་འདིར་བྱང་ཆུབ་ཉིད་ཐོབ་པ། །རང་མྱོང་མཚན་ཉིད་གཅིག་པ་ཉིད། །སེམས་དཔའ་ཆེན་པོ་སྩལ་དུ་གསོལ། །ཁྱོད་ཞབས་པདྨ་སྤངས་ནས་ནི། །གཙོ་བོ་གཞན་ན་སྐྱབས་མ་མཆིས། །འགྲོ་
བའི་དཔའ་བོ་ཐུབ་ཆེན་པོ། །དེ་བས་སངས་རྒྱས་མཆོག་བརྙེས་མཛོད། །ཅེས་སམ། བསྡུ་ན། དངོས་གྲུབ་ཐམས་ཅད་བསྡུས་ནས་ནི། །ཁྱོད་ཀྱིས་བདག་ལ་དབང་བསྐུར་གསོལ། །ཞེས་ལན་གསུམ་གྱིས་གསོལ་བ་བཏབ། ཕན་ཚུན་ངོ་ཚས་
བཅིངས་ནས་བདེ་བ་ངོས་མི་ཟིན་པས། དེ་སྤང་བའི་ཕྱིར། གདོང་རས་བཅིངས་ལ། བླ་མསཻ་རིག་མ་རེག་རྡོ་རྗེ་མར་བསྐྱེད། རིིགས་ལྔ་བཀོད་ནས། དེའི་ལག་པ་སློབ་མའི་ལག་པར་གཏད་ནས་རང་གི་ལག་པ་གཡོན་པས་བཟུང་། གཡས་པས་རྡོ་རྗེ་
དང་བཅས་པས་སློབ་མའི་སྤྱི་བོར་བཞག་ལ། འདིར་ནི་ཁྱེད་རྣམས་དཔང་པོ་ཡིན། །བདག་གིས་འདི་ལ་འདི་གཏད་དོ། །ཞེས་དེ་བཞིན་གཤེགས་པ་རྣམས་དཔང་པོར་བྱས་ཏེ། གཟུགས་མ་ཡིད་འོང་འདི་ཁྱོད་ཀྱིས། །བསྟེན་བྱར་སངས་རྒྱས་རྣམས་
519

ཨེ་ཝཾ་བཀའ་འབུམ་
ཀྱིས་བརྟག །འཁོར་ལོ་རིམ་པའི་སྦྱོར་བ་ཡིས། །བདེ་བ་དམ་པ་མྱང་བར་གྱིས། །རྡོ་རྗེའི་སྐྱིལ་ཀྲུང་གིས་སེམས་ནི། །ནོར་བུའི་ནང་དུ་གནས་བལྟ་བས། །ཐབས་གཞན་གྱིས་ནི་སངས་མི་རྒྱ། །དེ་བས་རིག་པ་འདི་མཆོག་ཡིན། །ཆོས་ཀུན་གཉིས་
སུ་མེད་པ་ལ། །དངོས་པོ་གཉིས་སུ་བརྟགས་པ་ཡིན། །དེ་བས་འཁོར་བར་རྣམ་བྲལ་བར། །རྟག་ཏུ་ཁྱོད་ཀྱིས་མི་བྱའོ། །འདི་ནི་སངས་རྒྱས་ཐམས་ཅད་ཀྱི། །རིག་མའི་བརྟུལ་ཞུགས་བླ་མེད་པའོ། །རྨོངས་པ་གང་ཞིག་འདས་གྱུར་ན། །དེ་ཡི་དངོས་
གྲུབ་མཆོག་མི་འགྲུབ། །ཅེས་བརྗོད་དེ་གཏད། རིག་མ་དེས་ཀྱང་ལུས་དྲི་བཟངས་པོས་བྱུགས། གོས་དང་བྲལ་བས། རང་གི་ཆུ་སྐྱེས་སློབ་མ་ལ་སྟོན་ཅིང་། ཨེ་མ་བདག་གིས་པདྨ་འདི། །བདེ་བ་ཐམས་ཅད་ཡང་དག་ལྡན། །གང་ཞིག་ཆོ་གས་
བསྟེན་བྱེད་པ། །དེ་ཡི་མདུན་ན་བདག་གནས་སོ། །སངས་རྒྱས་བསྟེན་པ་ལ་སོགས་པ། །པདྨར་བྱ་བ་ཇི་བཞིན་གྱིས། །བདེ་ཆེན་རྒྱལ་པོ་རང་ཉིད་ནི། །འདི་ཉིད་དུ་ནི་རྟག་ཏུ་བཞུགས། །སྟཱཾ་བྷཉྫ་མོཀྵ་ཧོཿཞེས་བརྗོད་པར་བསམ། སློབ་མ་གསུང་རྡོ་
རྗེའི་ང་རྒྱལ་ལས་འཕོས་ཏེ། ཐུགས་རྡོ་རྗེར་བསྐྱེད། རིག་མ་རེག་རྡོ་རྗེར་བསམ། གཉིས་ཀ་ལ་ལུས་དཀྱིལ་བཀོད། རྡོ་རྗེ་པདྨ་འདུ་བྱས། རིན་འབྱུང་གི་ང་རྒྱལ་གྱིས་སྙོམས་པར་ཞུགས་ལ་རྡོ་རྗེ་དབྱིངས་ཀྱི་དབང་ཕྱུག་མའི་རྩྭ་གཡོན་གྱི་ཆ་ན་གནས་པ་
སོར་མོས་བསྐུལ་ཏེ། དེ་ལས་བྱུང་བའི་བདེ་བ་ལ་སོགས་པའི་སྦྱོར་བས་ཧཱུྃ་གླུ་རུ་བླང་ཞིང་བརྩམ་པར་བྱའོ། །དེ་ལྟར་སྙོམས་པར་ཞུགས་པས་བྱང་ཆུབ་ཀྱི་སེམས་རྡོ་རྗེ་ནོར་བུ་ཡོངས་སུ་གང་བའི་མཚན་ཉིད་དང་། གསུམ་པ་དགའ་བྲལ་སྣང་བ་ཉེ་བར་
520

།ཐོབ་པ་ཞེས་བྱ་བ། རང་གིས་ཉམས་སུ་མྱང་བར་བྱས་ཏེ། རྡོ་རྗེ་པདྨར་རབ་གནས་ཏེ། །བྱང་ཆུབ་སེམས་ཀྱང་སྤང་མི་བྱ། །བསྐྱོད་བྱ་དེ་ཡི་དགའ་བ་ཡིས། །སེམས་ནི་ཀུན་དུ་གང་བར་བསྒོམ། །རྣལ་འབྱོར་པས་ནི་བྱང་
ཆུབ་སེམས། །ཇི་སྲིད་མ་དོར་དེ་སྲིད་དུ། །རྒྱུན་མི་འཆད་པར་དགའ་བ་ལས། །བྱུང་བའི་བདེ་བ་ཅིས་མི་ཐོབ། །ཅེས་པ་ལྟར་དོན་མངོན་དུ་བྱའོ། །གལ་ཏེ་ཐིག་ལེ་འཛག་ཏུ་དོགས་ན། ཕཊ་ཅེས་བརྗོད་ཅིང་། ཐིག་ལེ་ཕྱུང་ལ་དོན་གྲུབ་ཀྱི་ང་རྒྱལ་གྱིས་
ཕྱོགས་བཅུའི་རྒྱལ་བ་ཐམས་ཅད་ལ། ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་པས་མཆོད་དོ། །དེ་ནས་རིག་མའི་རྐང་པ་གཡོན་པ་རང་གི་མགོ་ལ་བཞག་ནས། དེ་རིང་ཕན་ཆད་བུ་ཁྱོད་ཀྱིས། །ཅི་སྲིད་བྱང་ཆུབ་སྙིང་པོའི་བར། །རྨི་
ལམ་བཞིན་དུ་སེམས་ཅན་གྱི། །བླ་ན་མེད་པའི་དོན་བྱོས་ཤིིག །བསྐྱེད་པའི་རིམ་པ་བསྒོམ་པ་ཡི། །འདི་ནི་མན་ངག་ལས་ནི་ཤེས། །རིག་མ་འདི་ནི་དོར་བྱས་ནས། །ཐབས་གཞན་གྱིས་ནི་སངས་མི་རྒྱ། །བརྟུལ་ཞུགས་རྣམས་ཀྱིས་མཆོག་གི་
མཆོག ༑རིག་མའི་བརྟུལ་ཞུགས་བུ་ཡིས་སྤྱོད། །དེ་ལྟར་འདི་ནི་རྣལ་འབྱོར་མཆོག །རྡོ་རྗེའི་རྣལ་འབྱོར་རྣལ་འབྱོར་མ། །རིམ་པ་ཇི་བཞིན་ཡོངས་ཤེས་བྱ། །རྡོ་རྗེ་སེམས་དཔའི་གོ་འཕང་སྟོན། །ཞེས་རིག་མའི་བརྟུལ་ཞུགས་བྱིན་ལ། དེའི་ལན་
དུ༑ བདག་ལ་དངོས་གྲུབ་མཆོག་སྩོལ་ལགས། །ཏིང་འཛིན་ཀུན་གྱི་འབྲས་བུ་སྩལ། །སེམས་ཅན་ཀུན་ལ་ཅི་འདོད་པར། །དངོས་གྲུབ་བླ་ན་མེད་པ་སྩལ། །ཞེས་གཏང་རག་ཕུལ་ལ་གདོང་གཡོགས་བསལ་ནས། ཀུན་རྫོབ་བྱང་ཆུབ་སེམས་ཀྱི་དཀྱིལ་
.

ཨེ་ཝཾ་བཀའ་འབུམ་
འཁོར་དུ། ཤེས་རབ་ཡེ་ཤེས་ཀྱི་དབང་བསྐུར་བ་ཐོབ། ཡིད་ཀྱི་དྲི་མ་འཁྲུད། ལམ་བདག་བྱིན་གྱིས་བརླབས་པའི་རིམ་པ་བསྒོམ་པ་ལ་དབང་། ཐུགས་རྡོ་རྗེ་མངོན་དུ་འགྱུར་བའི་སྐལ་བ་ཅན་དུ་བྱས་སོ། །ཞེས་རྟོགས་པ་བསྐྱེད་དེ། ཤེས་རབ་ཡེ་ཤེས་
ཀྱི་དབང་ངོ་། །དེ་ནས་དབང་བཞི་པའི་དོན་དུ་ཡོན་དང་མཎྜལ་ཕུལ་ནས། ཐལ་མོ་སྦྱར་ཏེ། སྐུ་དང་གསུང་དང་ཐུགས་ཀྱི་མཆོག །དེ་བཞིན་གཤེགས་པ་ཀུན་གྱི་གནས། །བླ་ན་མེད་པའི་བྱང་ཆུབ་སེམས། །སྙིང་པོ་བཅོམ་ལྡན་བཤད་དུ་གསོལ། །
ཞེས་ལན་གསུམ་གྱིས་གསོལ་བ་བཏབ་ལ། གདོང་རས་བཅིངས་པའམ། མ་བཅིངས་ཀྱང་རུང་སྟེ། སློབ་མ་སྔར་དབང་གསུམ་པའི་དུས་ཀྱིས་ཉམས་མྱོང་དྲན་དུ་བཅུག་ལ། འདི་སྐད་བརྗོད་དོ། །འདིར་བཞི་པ་དེ་ཡང་དེ་བཞིན་ནོ། །ཞེས་དབང་
གསུམ་པ་དང་བཞི་པ་དཔེ་དོན་དུ་སྦྱར་ནས་གསུངས་པའི་དོན་ཡང་། ད་ལྟ་ཁྱོད་ཀྱིས་དབང་གསུམ་པའི་དུས་སུ། རང་དང་ཕྱག་རྒྱ་གཉིས་ལྷའི་སྐུ་ཡབ་ཡུམ་དུ་སྣང་བཞིན་པའི་དུས་ན། སེམས་ལྷན་ཅིག་སྐྱེས་པའི་དགའ་བས་དེ་ཁོ་ན་ཉིད་ཀྱི་དོན་དུ་ཞུགས་
པ་གཉིས་དུས་མཉམ་དུ་ཡོད་པ་བཞིན་དུ། ལམ་འདི་གོམས་པས་མཐར་རླུང་སེམས་ཙམ་ལས་གྲུབ་པའི་ལོངས་སྤྱོད་རྫོགས་པའི་ཡེ་ཤེས་ཀྱི་སྐུ་རང་སྣང་གི་རིག་མ་དང་ཁ་སྦྱོར་བའི་སྐུ་དང་། དེའི་དུས་ན་ཐུགས་ལྷན་ཅིག་སྐྱེས་པའི་དགའ་བ་དང་། སྟོང་
ཉིད་རོ་གཅིག་ཏུ་གྱུར་པའི་འོད་གསལ་ཐམས་ཅད་སྟོང་པ་གཉིས་ངོ་བོ་དབྱེར་མེད་པའི་ཡེ་ཤེས་ཟུང་འཇུག་གི་གོ་འཕང་མངོན་དུ་བྱེད་དེ། དེ་ནི་ཐོབ་བྱ་དོན་གྱི་དབང་བཞི་པ་ཡིིན་ལ། དེ་ལྟ་བུས་ལུས་འཇའ་ཚོན་ལྟ་བུའི་སྐུ་དང་། སེམས་འོད་གསལ་རོ་
522

།གཅིག་པ་མ་ཐོབ་ཀྱང་དེ་དང་མཐུན་པར་མོས་པ་ཡིད་བྱེད་ཀྱི་ཚུལ་གྱིས་བསྒོམས་པས་འབྲས་བུ་ཟུང་འཇུག་མངོན་དུ་འགྱུར་བ་ཡིན་ནོ། །དེའི་དོན་ཡང་། དངོས་པོ་ཐམས་ཅད་དང་བྲལ་བ། །ཕུང་པོ་ཁམས་དང་སྐྱེ་མཆེད་
དང་༑ །གཟུང་དང་འཛིན་པ་རྣམ་སྤངས་པ། །ཆོས་བདག་མེད་པ་མཉམ་པ་ཉིད། །རང་སེམས་གདོད་ནས་མ་སྐྱེས་པ། །སྟོང་པ་ཉིད་ཀྱི་རང་བཞིན་ནོ། །ཞེས་པའི་དོན་ཡང་།དངོས་པོ་ཐམས་ཅད་ནི་སྣོད་ཀྱི་འཇིག་རྟེན་ཏེ་དེ་དང་བྲལ་བ་དང་། བཅུད་
ཀྱི་ཕུང་ཁམས་སྐྱེ་མཆེད་ཀྱི་བདག་ཉིད་ཅན་གྱི་གཟུང་འཛིན་སྤངས་པ་སྟེ། མདོར་ན་སྣོད་བཅུད་ཀྱི་གཉིས་སྣང་ཐམས་ཅད་དག་པ། ཆོས་བདག་མེད་པ་འོད་གསལ་བ་ཡིན་ལ། དེ་དང་མཉམ་པ་སྟེ་རོ་གཅིག་ཏུ་ཞུགས་པས་རང་གི་སེམས་གདོད་མ་ནས་མ་
སྐྱེས་པ་དང་། ཟུང་དུ་འཇུག་པའི་རྡོ་རྗེ་གསུམ་དབྱེར་མི་ཕྱེད་པའི་འཇའ་ཚོན་ལྟ་བུའི་ལུས་འོད་གསལ་སྟོང་པའི་ཡེ་ཤེས་ཀྱི་ངོ་བོ་སྟེ། ས་བཅུ་ལ་ཞུགས་པའི་རྒྱལ་སྲས་རྣམས་ཀྱི་མིག་གི་སྤྱོད་ཡུལ་ཙམ་དུ་གྱུར་པའི་ཟུང་དུ་འཇུག་པའི་སྐུ་ཡིན་ནོ། །ཞེས་
བཤད་དོ། །དེ་ནས་སློབ་མས་དབང་བཞི་པའི་དོན་ལ། ཡིད་ཆེས་ནས་དགའ་བའི་བློས། ཨེ་མ་ཧོ་སངས་རྒྱས། ཨེ་མ་ཧོ་ཆོས། ཆོས་བཤད་པ་ནི་ངོ་མཚར་ཆེ། །ཡང་དག་དོན་ནི་དག་པའི་དོན། །བྱང་ཆུབ་སེམས་ལ་ཕྱག་འཚལ་ལོ། །བདག་
མེད་པ་ཡི་ཆོས་ལས་བྱུང་། །སངས་རྒྱས་བྱང་ཆུབ་རྫོགས་མཛད་པ། །རྣམ་པར་མི་རྟོག་དམིགས་སུ་མེད། །བྱང་ཆུབ་སེམས་ལ་ཕྱག་འཚལ་ལོ། །ཀུན་ཏུ་བཟང་པོ་ཐམས་ཅད་དོན། །བྱང་ཆུབ་སེམས་ནི་རབ་བསྐོར་བ། །བྱང་ཆུབ་སྤྱོད་མཆོག་རྡོ་རྗེ་
523

མཆོག ༑བྱང་ཆུབ་སེམས་ལ་ཕྱག་འཚལ་ལོ། །དག་པ་དེ་བཞིན་གཤེགས་པའི་ཐུགས། །སྐུ་གསུང་ཐུགས་ཀྱི་རྡོ་རྗེ་འཛིན། །སངས་རྒྱས་བྱང་ཆུབ་རབ་སྟོན་པ། །བྱང་ཆུབ་སེམས་ཁྱོད་ལ་ཕྱག་འཚལ། །ཞེས་བརྗོད་ཅིང་གཏང་རག་དབུལ་ལོ། །དེ་
ནས་སྔར་གདོང་རས་བཅིངས་ན་བཀྲོལ་ལ། དོན་དམ་བྱང་ཆུབ་སེམས་ཀྱི་དཀྱིལ་འཁོར་དུ་དབང་བཞི་པ་ཚིག་གི་སྒོ་ནས་ཐོབ། སྒོ་གསུམ་གྱི་དྲི་མ་དག ལམ་ཟུང་འཇུག་གི་རིམ་པ་བསྒོམ་པ་ལ་དབང་། བདེ་བ་ཆེན་པོའི་སྐུ་མངོན་དུ་འགྱུར་བའི་སྐལ་བ་
ཅན་དུ་བྱས་སོ། །ཞེས་རྟོགས་པ་བསྐྱེད་དེ། དབང་བཞི་པའོ། །དེ་ནས་དམ་ཚིག་དང་སྡོམ་པ་བསྲུང་བར་བསྡམས་ལ། ཡོན་དང་མཎྜལ་ཕུལ་ནས། དེང་ནས་བརྩམས་ཏེ་བདག་བྲན་དུ། །གཙོ་བོས་བདག་ནི་མཆོད་པར་བཞེས། །ཞེས་བརྗོད་
ལ༑ དབང་དུས་སུ་ཐོབ་པའི་དམ་ཚིག་དང་སྡོམ་པ་ཡང་དག་པར་བསྲུང་བ་ལ་ནན་ཏན་དུ་བྱའོ། །དེ་ནས་བླ་མས་རས་བྲིས་ཀྱི་དཀྱིལ་འཁོར་ལ་མཆོད་བསྟོད་བྱ། དངོས་གྲུབ་བླང་ཞིང་ནོངས་པ་བཟོད་པར་གསོལ། རས་བྲིས་ཀྱི་ཡེ་ཤེས་པ་རྣམས་ལ་
བརྟན་བཞུགས་བྱ། ལས་ཀྱི་རྗེས་རྣམས་མི་མངོན་པར་བསྡུ་ཞིང་། རང་རྡོ་རྗེ་འཆང་གི་ང་རྒྱལ་གྱིས། བསྔོ་བ་དང་སྨོན་ལམ་བཏབ་ལ་བཀྲ་ཤིས་བྱའོ། །རྒྱལ་བས་ལུང་བསྟན་རབ་དགའི་ས་བརྙེས་པ། །སྐྱོབ་པ་ཀླུ་སྒྲུབ་ཞབས་ཀྱི་པདྨ་ལས། །ལེགས་
འོངས་གདམས་པའི་བདུད་རྩི་ལེགས་བསྟེན་པས། །བློ་གྲོས་མིག་བྱེ་རྟོགས་པའི་ལུས་རྒྱས་པ། །གྲུབ་པའི་དབང་ཕྱུག་ཀླུ་ཡི་བྱང་ཆུབ་དང་། །བློ་ཆེན་སྒྲ་གཅན་འཛིན་དཔལ་བཤེས་གཉེན་གྱིས། །ལེགས་མཛད་དཀྱིལ་འཁོར་ཆོ་གའི་གཞུང་བཟང་
ཨེ་ཝཾ་བཀའ་འབུམ་

4
གྱ་ལྔ་
།གཉིས། །རྣམ་དག་དབང་གི་ཆུ་བོ་དང་བཅས་པ། །མ་བྱོན་སངས་རྒྱས་གསུམ་པ་སྐྱེ་དགུའི་མགོན། །སྡོམ་བརྩོན་ཁ་ཆེའི་མཁན་པོཤཱཀྱ་ཤྲྰིས། །འཕགས་ཡུལ་མཁས་པའི་གླིང་ནས་སྤྱན་དྲངས་ནས། །བོད་ཡུལ་འགྲོ་ལ་
ཕན་བདེ་བསྐྱེད་ཕྱིར་སྤེལ། །དེ་ཡི་སྤྱན་སྔར་འཛམ་གླིང་མཁས་པའི་མཆོག །ཆོས་ཀྱི་དབང་ཕྱུག་ས་སྐྱ་པཎྜི་ཏས། །མ་ནོར་དབང་དང་གཞུང་གི་ལུང་མནོས་ནས། །བཤད་ཅིང་བསྒྱུར་ཏེ་ལེགས་པར་གཏན་ལ་ཕབ། །དེ་ཡི་རྗེས་འཇུག་དཀྱིལ་འཁོར་ཆོ་
ག་འདི། །ཤཱཀྱའི་དགེ་སློང་ཀུན་དགའ་བཟང་པོ་ལ། །མདོ་སྔགས་གཉིས་ཀྱི་སྡེ་སྣོད་མང་འཛིན་པ། །བཤེས་གཉེན་བསམ་གཏན་དཔལ་གྱིས་བསྐུལ་ནས་སྦྱར། །རྣམ་དཀར་དགེ་བ་གངྒཱའི་ཆུ་རྒྱུན་དེས། །འགྲོ་བའི་སེམས་ཀྱི་དྲི་མ་ཀུན་སྦྱངས་
ནས༑ །ཟག་མེད་སྐུ་བཞིའི་ནོར་བུས་ཡོངས་གང་བ། །ཀུན་མཁྱེན་རྒྱ་མཚོ་ཆེན་པོར་འཇུག་གྱུར་ཅིག །དཔལ་གསང་བ་འདུས་པའི་དཀྱིལ་འཁོར་གྱི་ཆོ་ག་ཡེ་ཤེས་རྒྱ་མཚོ་ཞེས་བྱ་བ་འདི་ནི་བདེ་བར་གཤེགས་པའི་གསུང་རབ་ཐམས་ཅད་ལ་བསྙེངས་པ་
མི་མངའ་བའི་མཁྱེན་རབ་ཅན། རྗེ་བཙུན་མཁས་པའི་དབང་པོ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་བླངས་པ། ཤཱཀྱའི་དགེ་སློང་ཀུན་དགའ་བཟང་པོས་གྲུབ་ཆེན་ཀླུའི་བྱང་ཆུབ་ཀྱི་ཆོ་ག་ཉི་ཤུ་པ་དང་། ཤར་ཕྱོགས་ཀྱི་སློབ་དཔོན་སྒྲ་
གཅན་འཛིན་དཔལ་བཤེས་གཉེན་གྱིས་མཛད་པའི་རས་བྲིས་ཀྱི་ཆོ་ག་དང་། འགྲེལ་ཆེན་སྒྲོན་མ་གསལ་བའི་སྨིན་བྱེད་ཀྱི་སྐབས་རྣམས་ལས་འབྱུང་བའི་དོན་ཐམས་ཅད་ཚང་བར་བཀོད་ཅིང་ཉམས་སུ་བླང་བདེ་བར་མཛེས་བྱེད་ཀྱི་ལོ་མགོ་ཟླ་བའི་ཡར་ཚེས་ལྔ་
525

ལ༑ དཔལ་ས་སྐྱའི་ཆོས་གྲྭ་ཆེན་པོར་སྦྱར་བའི་ཡི་གེ་པ་ནི་བཤེས་གཉེན་བཟང་པོས་བགྱིས་སོ། །འདིས་བསྟན་པ་དང་སེམས་ཅན་མང་པོ་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག། ༎